Президенттің кеңесшісі қызметінен босатылды
"Президенттің кеңесшісі қызметінен босатылды" | "https://abai.kz/post/93872"
TITLE: Президенттің кеңесшісі қызметінен босатылды
URL: https://abai.kz/post/93872
META: "Президенттің кеңесшісі қызметінен босатылды" | "https://abai.kz/post/93872"
DATE: 05.07.2019
AUTHOR(s): Abai.kz
TOTAL WORDS: 117
TEXT: Ержан Бабақұмаров Президент кеңесшісі - Президент Әкімшілігінің Талдау және болжамдау орталығының меңгерушісі қызметінен босатылды. Бұл туралы Ақорданың ресми сайтында хабарланды. - Мемлекет басшысының Өкімімен Ержан Жалбақұлы Бабақұмаров басқа жұмысқа ауысуына байланысты Қазақстан Республикасы Президентінің кеңесшісі – Қазақстан Республикасы Президенті Әкімшілігінің Талдау және болжамдау орталығының меңгерушісі қызметінен босатылды, - деп жазылған ресми мәлімдемеде. Ержан Жалбақұлы Бабақұмаров 1969 жылы 2 наурызда дүниеге келген. Қазақстан Республикасының мемлекет және қоғам қайраткері, Қазақстан Республикасы Президенті жанындағы Орталық коммуникациялар қызметінің директоры, саясаттанушы, саяси ғылымдар кандидаты. ҚР Саяси ғылымдар академиясының академигі. Әл-Фараби атындағы Қазақ мемлекеттік университетін (1991) саясат тарихының оқытушысы мамандығы бойынша оқыған. 2005-2006 жылдары Президент Әкімшілігінің Талдау және болжамдау орталығының меңгерушісі қызметін атқарды. Ал 2019 жылдың 5 сәуірінде Президент кеңесшісі болып тағайындалды. Abai.kz
